Ella Holm Bull

Ella Holm Bull (riegádan golggotmánu 12. beaivvi 1929 Raavrevijhkes, jápmán čakčamánu 21. beaivvi 2006 Snoasas) lei sámegiel oahpaheaddji ja girječálli. Son lei dovddusin iežas áŋgirvuođaines lullisámegielas. Son válljejuvvui Norgga vuosttaš Sámediggái jagis 1989. Sámedikkis son ovddastii Oktasašlisttu Oarjelsámeguovllu Sápmelaččaid, Oarjelsámeguovllu válgabires. Sámedikkis doaimmadettiin son lei Sámedikkeráđi ja organisašunlávdegotti miellahttun. 
Holm Bull lei guhká Snoasa sámeskuvllas oahpaheaddjin. Ovttas professor Knut Bergslandain dagaiba soai Bergsland-Bull-riektačállima, lullisámi riektačállima jagis 1974. Go son jámi lei son juste bálkkahuvvon čállit "Sámi historjá Røyrvikas ja dan birrasis” (Den samiske historien i Røyrvik og omegn), ruhtaduvvon Davvi-Trøndelaga filkkadikki bokte.

Bálkkašumit
 Den første nordiske samiske språkpris, Gollegiella-bálkkašupmi jagis 2004:is. Vuosttaš davviriika sámi giellabálkkašupmi
 Oaččui vuosttaš Nord-Trøndelag fylkes kulturpris jagis 1982.
 Sámiráđi gutnibálkkašumi jagis 1996:as
 Jorgalanbálkkašumii Kultuvra- ja girkodepartameantta mánáid ja nuoraidgirjjálašvuođa bálkkašupmi jagis 1976:as jorgalanbarggustis govvagirjji "Jakob og Joakim" lullisámegillii.

Girjjalašvuohta
 ovttas Knut Bergslanddain lullisámi lohkkangirjji Lohkede Saemien (1974)
 Brorke (1984)
 Tsååbpe-niejlen jih Tsååbpe-baernien bijre (1984)
 Suhtjegh (1984)
 Ovmese veareldh (1985)
 ođđa almmuhus Saemien lohkeme-gærja av Knut Bergsland, Gustav Hasselbrink (1985). Vuosttaš almmuhus 1957:as
  Åarjel-saemien girjeráidu, lullisámegiella smávvaskuvlii (guhtta girjji  bargogihppagiinr, Davvi Girji lágádus, 1984-)
 Manne joe maahtam lohkedh (1989)
 Jielije saemien (1996)
 Ov-messie darjomes (2000)
 Dejpeladtje muvhth vätnoeh jih vuekieh (2001)

Musihkka
Son almmuhii guokte skearru Iđut lágágusas:
 Jåvle-Laavlomh juovlalávlagat mas Jonhild Jåma (1996) oassalasti. Nuohttagihppa: ISBN 82-7601-023-7
 Laavlomh-Maanide mánáidlávlagat mas earet eará Frode Fjellheim lei veahkkin (1997). Nuohttagihppa: ISBN 82-7601-038-5

Gáldut

Olggobeal leaŋkkat
 dep.no  Gollegiella-bálkkášumi birra

Kategoriija:Sápmelaš politihkkárat
Kategoriija:Riegádeamit 1929
Kategoriija:Jápmimat 2006
Kategoriija:Lullisápmelaččat